AlexejDobrolubov/national_council_slovak_2010 huggingface dataset:
4. schôdza NR SR - 3.deň - B. popoludní
Dátum: 2023-11-28
Poslanec: Spišiak, Jaroslav (PS)
Druh vystúpenia: Vystúpenie s faktickou poznámkou

65. Ďakujem za slovo. Moja faktická poznámka je k pani predrečníčke. Ona hovorila, že tí vyšetrovatelia, prokurátori, sudcovia tu boli, boli, boli. Boli a vyšetrovali, čiže konkrétne Čurilla, čurillovci, NAKA vyšetrovali, ako tu už bolo povedané, zločincov, zločinecké najzávažnejšie organizácie, v tomto prípade konkrétne takáčovcov. Týchto takáčovcov obvinili a títo takáčovci tak, jak všetci veľkí zločinci pod ťarchou dôkazov sa rozhodli spolupracovať a svedčiť. A oni svedčili proti štátnemu úradníkovi, ktorý s nimi vykonával tú ich trestnú činnosť. Tento štátny úradník sa tiež naplašil pod ťarchou dôkazov a svedčil o iných štátnych úradníkoch a takto postupne tí vyšetrovatelia získavali dôkazy, svedecké výpovede o vyšších a vyšších štátnych úradníkoch. Zhodou okolností všetci títo štátni úradníci boli nominanti strany SMER, ktorá bola vládna, až nakoniec sa dopracovali k štátnemu úradníkovi, riaditeľovi SIS, ktorý bol už práve nominantom novej vlády, čiže konkrétne z vlády pána Matoviča. A nezastavilo ich ani to, lebo nemohli tie svedecké výpovede zahodiť, lebo to sa nehodí, lebo to je politické. To vôbec nebola žiadna politická objednávka. Jednoducho to bola práca, mravenčia práca, komplikovaná práca a až potom, keď pán riaditeľ SIS mal problémy, alebo videl, cítil, že bude mať problémy, až vtedy zrazu nastala vojna v polícii, lebo tajná služba zrazu začala pripravovať materiály, aby zdiskreditovala a znevážila tých vyšetrovateľov. Čiže od toho momentu sa to začalo, a nie tak, že oni išli politicky, na politickú objednávku. Oni jednoducho robili svoju prácu systematicky, postupne, tak ako sa to robiť má. Až narazili na veľmi ťažkého nepriateľa... (Prerušenie vystúpenia časomerom.)
4. schôdza NR SR - 3.deň - B. popoludní
Dátum: 2023-11-28
Poslanec: Spišiak, Jaroslav (PS)
Druh vystúpenia: Vystúpenie s faktickou poznámkou

12. Ďakujem. Čiže pán Dostál v podstate dopovedal to, čo som chcel ja a nestihol som to, ešte o niečo odbornejší. Ja som ešte nestihol dopovedať to, že v podstate toto celé odvolávanie pána ministra Šutaja Eštoka, keď na nič iné, tak aspoň na to je dobré, že sme tu zistili a sme svedkami toho, že naozaj tu došlo k svojvoľnému obchádzaniu, k protiprávnemu konaniu a ešte pri obhajobe tohto všetkého sa tu opozícia zosmiešňuje. Sám minister povedal, že naše podanie je pamflet, celé že to je fraška. Už len toto svedčí o tom, že pán minister jednoducho by nemal byť ministrom, ktorý chce byť ministrom všetkých občanov Slovenskej republiky. Takéto vyjadrovanie, opovrhovanie opozíciou, opovrhovanie ľuďmi, ktorí majú iný názor, opovrhovanie voličmi, ktorí volili iné strany, je nemiestne, lebo minister vnútra má byť ministrom všetkých, aj tých, ktorí si myslia, že perzekvovanie policajtov je namieste, ktorí priam očakávajú, že títo policajti sú zvery, že majú byť vyhodení, dokonca poslanec tu v pléne hovorí, že sú škodná a že majú byť odstránení. Čiže škodná ako zvykne byť odstránená? Aj takéto veci tu zazneli. Čiže toľko som chcel povedať.
4. schôdza NR SR - 3.deň - A. dopoludnia
Dátum: 2023-11-28
Poslanec: Spišiak, Jaroslav (PS)
Druh vystúpenia: Vystúpenie s faktickou poznámkou

54. Ďakujem za slovo. Chcel by som upozorniť rečníka, že nielen čurillovci dostali tú, ten inštitút právnej ochrany oznamovateľa, ale aj pani Santusová napríklad. Čiže aj ona, keď požiadala, tak tú ochranu dostala. Prečo ju nedostal pán Emmel? No pán Emmel ju nedostal preto, lebo o ňu nepožiadal. Ak by o ňu požiadal, tak by kompetentný prokurátor rozhodol, či mu ju udelí, alebo neudelí. A za ďalšie. Rečník hovoril, že ľudí nezaujímajú čurillovci, ľudí zaujíma všeličo iné, teda to, čo ich priamo ťaží v ich bežnom živote. Tak ja chcem povedať, že existujú ľudia na Slovensku, ktorých osud čurillovcov naozaj zaujíma a sú zvedaví vzhľadom k tomu, čo tí čurillovci urobili a robili, ako s nim naloží súčasná vládna garnitúra, konkrétne minister vnútra. Čiže áno, existujú ľudia, ktorých práveže zaujíma, ako sa bude nakladať s takými ľuďmi, ktorí tu odhaľovali korupciu, závažnú organizovanú trestnú činnosť. Čiže áno. A ja tých ľudí tu zastupujem. Ďakujem. (Potlesk.)
4. schôdza NR SR - 3.deň - A. dopoludnia
Dátum: 2023-11-28
Poslanec: Spišiak, Jaroslav (PS)
Druh vystúpenia: Vystúpenie s faktickou poznámkou

12. Ďakujem. Pred tým, jak som sa prihlásil, som si tak poznamenal viac okolností, v podstate všetky už tu boli povedané. Čiže nebudem sa opakovať, aby som nepredlžoval. Ešte jedna jediná nebola povedaná, kde pán rečník hovoril, definoval diskrimináciu a vlastne negoval to, že či boli, výrok súdu, že boli diskriminovaní voči ostatným. Čiže on to poňal práve opačne. Oni boli, diskriminovaní boli tí, ktorí neboli vyhodení, nie tí, ktorí boli. Čiže niektorí áno, podľa zákona boli dočasne pozbavení, niektorí neboli. A minister práve teraz rýchlo usúdil, že najskôr musí týchto šiestich, a na tých ostatných teda nemyslel a práve voči nim bola tá diskriminácia. Čiže to som chcel povedať okrem toho všetkého, čo tu už bolo povedané. Ďakujem.
4. schôdza NR SR - 2.deň - A. dopoludnia
Dátum: 2023-11-24
Poslanec: Spišiak, Jaroslav (PS)
Druh vystúpenia: Vystúpenie s faktickou poznámkou

87. Ďakujem za slovo. Počas príhovoru pána ministra som si robil priebežne poznámky. Tú prvú, kvôli ktorej som sa prihlásil, to bolo to, že pán minister nás... našu oficiálnu policajnú prácu opozičnú nazval, že fraška. Fraška. To neni fraška, to je naša jediná možnosť, že ako upozorniť... (Reakcie z pléna.) No. Čiže ja som si poznamenal, fraška, a že vám tu bránime plniť vaše volebné sľuby. No nebránime vám plniť vaše volebné sľuby, nám bolo jasné, že ich budete plniť, však preto ste sa stal ministrom. Len my vás chceme upozorniť na to, že keď ich idete plniť, tak ich plňte tak, aby bolo jasné aj pre tých, ktorí vás nevolili, že ste tu v prospech všetkých, minister vnútra garantuje bezpečnosť každému. My vás len tak jemne, možno najjemnejšie, ako môžme, chceme upozorniť, že teda aj to sú ľudia, aj to sú občania. Čiže... a potom ste, potom je tu jedno slovo veľmi dôležité, ktoré ste povedal pri tom právnom argumentovaní, že prečo ste sa rozhodol vydať tie personálne rozkazy, ktoré ste teda písomne nejak slabo odôvodnil podľa súdov. Vy ste sám povedal, že ja sa domnievam, ja sa domnievam, že to ich zotrvanie by bolo na ujmu dôležitého záujmu. Vy, minister, pri vydaní svojich personálnych opatrení sa nemôžte domnievať, vy musíte byť presvedčený. (Reakcia z pléna.) Tak vidíte. Hop! Vy ste tu povedal, ja sa domnievam, no a toto, my vás, ja osobne vás chcem teda upozorniť, že minister musí byť presvedčený. (Reakcia z pléna.) No tak... Viete, aj ja som chcel veľa vecí povedať, len mám vypnutý mikrofón, tak teraz mám, potom budem mať reč, potom vám poviem ešte viac. (Potlesk.)
4. schôdza NR SR - 1.deň - B. popoludní
Dátum: 2023-11-23
Poslanec: Spišiak, Jaroslav (PS)
Druh vystúpenia: Vystúpenie s faktickou poznámkou

188. Ďakujem. Vo veľa veciach môžem aj súhlasiť s tým, čo tu bolo povedané v tom, v tej rozprave, ku ktorej mám faktickú poznámku. Hneď na úvod, keď som sa prihlásil, tak som si poznamenal to, že sme nenechali pánovi ministrovi ani aspoň tých 100 dní, aby sa mohol oboznámiť s tým svojím ministerstvom, no a práve to ma napadlo, že teda v podstate sa ešte nestihol oboznámiť, áno, a napriek tomu tak rýchlo konal ešte vlastne pred programovým vyhlásením vlády. A práve toto je ten, tá podstata tej snahy, viem, že nikoho zrejme tu neodvolávame, ale aspoň razantne upozorníme, že keď minister vnútra prijme nejaké rozhodujúce opatrenia, tak sa má s tou vecou oboznámiť a konať tak, zo všetkých uhlov pohľadu, aby to jeho konanie nemohlo byť spochybňované jak napríklad toto, o ktorom tu celý čas hovoríme, že nejaké súdy, dva, rozhodli opačne, jeden už rozhodol inak, čiže to sú všetko pochybnosti a minister vnútra aspoň sa dozvie, že takto zbrklo a rýchlo v podstate z určitých pohľad právnych aj v rozpore so zákonom by konať nemal. Čiže to je podstata a nie, neodvoláme ministra Mikulca, toho ste odvolávali tu osemkrát, všetko, čo bolo povedané, bolo už povedané pri tom jeho odvolávaní, teraz odvolávame pána nového ministra, pána Eštoka, čiže o tom by sme sa mali rozprávať a nie o všeličom možnom inom. Tak asi toľko. Ostatné potom v rozprave. (Potlesk.)
3.schôdza NR SR - 3.deň - B.popoludní
Dátum: 2023-11-16
Poslanec: Spišiak, Jaroslav (PS)
Druh vystúpenia: Vystúpenie s faktickou poznámkou

88. Ďakujem. Dva dni tu premýšľam nad tým, čo povedať, a nakoniec som to nestihol, lebo tak som sa do toho zamotal, tak prepáčte. Samozrejme, ja úplne to dokončím, že toto programové vyhlásenie je určené pre tú druhú a tretiu skupinu tej elity a teda budeme dávať pozor, aby sa tento úmysel naplňoval veľmi ťažko alebo minimálne. Ďakujem.
23. schôdza NR SR - 8.deň - A. dopoludnia
Dátum: 2024-12-05
Poslanec: Stachura, Peter (KDH)
Druh vystúpenia: Vystúpenie s faktickou poznámkou

54. Ďakujem všetkým kolegom, ktorý vystúpili. Len v krátkosti. Oskar, to som si aj zapísal, transparentnosť je investícia, nie je to náklad . Podľa mňa si to pekne vystihol. Čo sa týka Tomáša, CKS, zástupca odborárov, no to je dobrý postreh. Neviem, teda či tam môže byť aj odborárska organizácia napr. sestier alebo ako. Teoreticky to môže aj tak byť a neviem, či to je potom to, čo teda po čom LOS túži. Čo sa týka toho verejného obstarávania. No tam je práve ten problém, že tie súkromné nemocnice sú oveľa efektívnejšie aj preto, že nemusia zverejňovať zmluvy alebo nemusia ísť podľa zákona o verejnom obstarávaní v niektorých veciach. A toto zase nie je celkom fér a korektné, spravodlivé, keď porovnávame teda tie štátne a súkromné. Takže áno, to je taká dvojsečná zbraň. Fero, no áno, tí naši lekári bojujú za zlepšenie podmienok. A väčšinou to nie sú tí, možno prednostovia, ktorí majú svoje eseročky, tri, štyri, päť, a nútia neatestovaných lekárov chodiť do tých eseročiek pracovať, aby a tvrdia im, že nezatestujú, pokiaľ tam nebudú chodiť , lebo všetko sa deje. Títo asi nepodali výpoveď. To sú asi práve tí asistenti, ktorí chcú, aby mali lepšie vzdelávanie, chcú, aby to fungovalo lepšie v nemocniciach. Vidia tú biedu, biedu v našich nemocniciach, a preto, oni nechcú odísť zo Slovenska, vôbec nie, ale chcú poukázať na to, ako to tu vyzerá. K Vladovi, kakofónia, neviem ako, ja som si myslel, že sú to vulgarizmy, nadávky, prečítal som si, že to sú len nepekné slová, tak... (Povedané so smiechom.) Myslím si, že toto je normálna, seriózna debata. Ja som sa snažil dávať do toho málo politiky a viac tej odbornosti. Nemyslím si, že to bolo také, takto myslené. No a, kolega Slyško, áno. Ďakujem za koment, ale mám iný názor trochu.
23. schôdza NR SR - 8.deň - A. dopoludnia
Dátum: 2024-12-05
Poslanec: Stachura, Peter (KDH)
Druh vystúpenia: Vystúpenie s faktickou poznámkou

18. Ďakujem, Tomáš. Viac vecí som si napísal, ale zareagujem pre krátkosť času k dvom veciam. Hovoril si o tom, že sa vymedzíme ohľadom ľudí bez domova a ADOS-iek. Keď si dobre počúval, na výbore sme hovorili nie o tom, že teda je to zlé, len či je tam dostatočná kontrola, aby sa to nezneužívalo. Čiže to je dosť zásadný rozdiel oproti tomu ako, ako si to ty interpretoval. No, čo sa týka tých mŕtvych duší. Samozrejme, že všetko, čo prispeje k tomu, aby sa spravodlivo prerozdeľovali zdroje a aby tuná neboli takéto neporiadky, to všetci, myslím, že sa zhodneme, že to je zlé, tak v tomto máš absolútne súhlas, súhlasíme s tým, len ťa chcem upozorniť na to a ty to dobre vieš, že ten prerozdeľovací mechanizmus medzi poisťovňami nie je ideálny, nikdy sa nedá prerozdeliť všetko perfektne, však to tak je jednoducho, ale máme ho dobre nastavený, to treba naozaj povedať, treba ale spomenúť, že boli roky, kedy vôbec nebol, kde boli naozaj súkromné poisťovne tým pádom veľmi preferované. Ja len chcem poznamenať, že 95 % pacientov sa prerozdeľuje, ale 5 % nie. Sú krajiny, kde je to 100 %. Je to napríklad Nemecko alebo Česká republika. My máme tých 5 %, nechávame teda tým poisťovniam. A nechávame to tým zdravotným poisťovniam preto, pretože si s tým môžu potom robiť, čo chcú, a to je, samozrejme, buď na nejaké svoje rastové aktivity alebo aj na zisk, ktorý je do 1 % možný, alebo proste na iné veci. Čiže ten prerozdeľovák, prerozdeľovací mechanizmus na Slovensku je dobrý, ale to percento, tých 95 %, tam by sme sa mohli o tom rozprávať, či je to naozaj spravodlivé. Ďakujem.
23. schôdza NR SR - 8.deň - A. dopoludnia
Dátum: 2024-12-05
Poslanec: Stachura, Peter (KDH)
Druh vystúpenia: Vystúpenie s faktickou poznámkou

10. Ja som rád, že to tu odznelo. To, čo si, Oskar, pomenoval, je dlhodobý problém ministerstva zdravotníctva. Tí, ktorí pracovali na ministerstve vedia, že aj ministerstvo potrebuje zásadnú zmenu. Potrebuje posilniť legislatívny odbor, potrebuje oveľa viac kapacít, aj čo sa týka tej vecnej stránky. Veľakrát sú tam ľudia, ktorí tej profesii alebo tomu, čo pripravujú, nie celkom rozumejú. Samozrejme, majú externých poradcov, ale budovať odborný trust na ministerstve je kľúčové. Toto... aj my sme mali s tým obrovský problém. Tá situácia sa vôbec nemení. Možno je ešte horšia, pretože naozaj prichádzajú pozmeňováky večer, v noci a sme v druhom čítaní, čiže už ani neprechádzajú žiadnou nejakou odbornou diskusiou. My si musíme uvedomiť, že nemáme druhú komoru parlamentu. Tie veci, ktoré sa rýchlo schvália, potom nadobúdajú platnosť a podľa toho sa musia riadiť naši zdravotníci a to spôsobuje len ďalej a ďalej väčší chaos. Čiže asi by sme sa mali zamyslieť tak nadpoliticky, nielen teda že kritizovať, ale aj politicky čo robíme zle, pretože tak nekvalitné zákony, ako prijímame v zdravotníctve, sú obrovský biľag pre slovenské zdravotníctvo a robíme obrovský chaos aj v hlavách zdravotníkov a pre pacientov, bohužiaľ, nakoniec potom neprichádza nejaká zmena, takže ja by som apeloval na to, aby sme budovali odborný trust ministerstiev, aby sme posilňovali týchto ľudí, aby sme sa nespoliehali na externých poradcov a aby sme nadstavili tie legislatívne procesy naozaj zodpovedne, aby sa tieto veci v budúcnosti eliminovali a minimalizovali. Ďakujem.
23. schôdza NR SR - 6.deň - B. popoludní
Dátum: 2024-12-03
Poslanec: Stachura, Peter (KDH)
Druh vystúpenia: Vystúpenie s faktickou poznámkou

157. Ďakujem. No tak skutočne v zaujímavej konštelácii sme sa tuná dnes večer zišli. Mohlo to byť ešte pikantnejšie, lebo tu mala sedieť Janka Bittó Cigániková, ale tak robil som to rád akokoľvek, aby som to spravodajcoval. Každopádne, pán poslanec Matovič, ďakujem za, za pochvalu, tej sa človek nedočká, hej, a ja ani si na ňu nepotrpím, ja som to bral tak, že je to povinnosť a chceli sme robiť všetko, čo sa dá. Si myslím, že to hlavné poďakovanie patrí všetkým, ktorých sme my videli, lekárom, sestrám, záchranárom, tímu, konzíliu ľudí, ktorí chodili, ešte si pamätám, profesor Krčméry chodil deň, noc, stále a bol, bol prítomný pri všetkých rozhodnutiach a snažil sa svojou váhou osobnosti aj vedomosťami, ktoré má, intenzívne prispievať. Myslím si, že to boli veľmi hektické, vypäté chvíle, každý z nás, si myslím, že tam nebol preto, aby sme mali nejakú vilu vo Francúzsku, nikto z nás sa neobohatil, aspoň viem za viacerých ľudí, ktorých blízko poznám, to garantovať a aj ak sa urobili určité chyby, tak to boli chyby z toho, že to bola naozaj pandémia, ktorá tu ešte predtým nikdy nebola. Úprimne mi je to ľúto, že som bol na ministerstve práve v tej dobe, skôr som si myslel, že budeme riešiť poplatky a dostupnosť a tak ďalej, ale tak to vyšlo, taký je život. Takže ešte raz, vážim si vašu pochvalu, ďakujem za ňu, ale posielam ju ďalej pre všetkých, ktorí intenzívne pracovali na tom, aby sme sa v druhej vlne nezosypali ako krajina a aby tých obetí nebolo ešte viac. Ja chcem poďakovať aj vám, aj všetkým ostatným, ktorí vtedy viedli krajinu a robili ťažké rozhodnutia. Ďakujem.
23. schôdza NR SR - 5.deň - B. popoludní
Dátum: 2024-12-02
Poslanec: Stachura, Peter (KDH)
Druh vystúpenia: Vystúpenie s faktickou poznámkou

119. Jano, ďakujem veľmi pekne za zhrnutie celého tohto návrhu. Viem, koľko si sa ty aj s kolegami na tomto návrhu narobil a že robíš to s láskou a srdco, takže, srdcom, vidieť to aj na tomto návrhu. Ja verím, že si presvedčil aj viacerých kolegov možno aj z koalície, lebo toto je naozaj dobrý, prospešný návrh. A myslím si, že aj keď sa venuješ školstvu, ale možno aj práve preto je to návrh, ktorý vie pomôcť ľuďom aj v tejto problematike. Takže ďakujem za to a za KDH, samozrejme, máš úplnú podporu a dúfam, že aj v pléne sa nájdu viacerí takýto odvážlivci. Ďakujem.
23. schôdza NR SR - 5.deň - B. popoludní
Dátum: 2024-12-02
Poslanec: Stachura, Peter (KDH)
Druh vystúpenia: Vystúpenie s faktickou poznámkou

95. Ďakujem, Maroš, za predstavenie tohto návrhu, takisto budeš počuť od nás všetkých, že ho podporujeme, samozrejme. My sme sa rozprávali, že tie reklamy, ktoré sa na nás valia z našich médií, určite by trebalo nejakým spôsobom regulovať. To, čo si spomínal a o čom je tento návrh, je jedna z nich, tento hazard, si myslím, že do 22. hodiny je to dobrý návrh, aby sa nejakým spôsobom obmedzil, aby sme aj tak podvedome nedostávali do hláv, že proste je to niečo zaujímavé, čo treba určite vyskúšať. Ja by som možno aj to rozšíril ďalej, lebo v podstate stále máme možnosť reklamy na alkohol. Neviem, možno či je až po 22. hodine, ale takisto téma, kde sa vždy prezentujú rôzne druhy liekov a tam niekedy mám pocit, že je to možno až klamlivá reklama, pretože sa tuná propagujú, to je, skoro každá druhá reklama je vlastne o liekoch a ak to okamžite zaberie, aký to bude mať okamžitý účinok a efekt, aj tam si viem predstaviť nejakým spôsobom zásah, pretože je to ťažko kontrolovateľné a mnoho vecí s nimi aj ako odborne, aj ako lekár nemôžem celkom súhlasiť. Je to také pole neorané. Čiže áno, začať treba možno hazardom a potom možno sa zamyslieť aj nad inými vecami, ktoré v tom mediálnom priestore sú a ktoré ovplyvňujú vedome alebo podvedome vedomie ľudí a smerujú ich k niektorým aj škodlivým návykom, ktoré dostávajú, alebo takým lacným liekom alebo lacným alternatívam, ako zdravo žiť, tak dajte si tento liek a hneď to bude lepšie. Čiže možno sa musíme ako spoločnosť zamyslieť aj nad inými formami reklamy.
23. schôdza NR SR - 2.deň - A. dopoludnia
Dátum: 2024-11-27
Poslanec: Stachura, Peter (KDH)
Druh vystúpenia: Vystúpenie s faktickou poznámkou

49. Ďakujem veľmi pekne. Pán poslanec Pročko, ja keď som si prečítal tento návrh novely zákona, tak som sa naozaj zhrozil, a neviem, či si uvedomujú predkladatelia, aký obrovský precedens idú urobiť. Keď sa rozprávate aj na medzinárodnom fóre, že niečo také vôbec je možné, že jedna krajina ide teraz odškodňovať ľudí, ktorí nedodržiavali protipandemické opatrenia, tak sa na mňa pozerajú, či som sa zbláznil, či to naozaj je pravda a že kde taká krajina je. No a ja im s hanbou musím povedať, že áno, taká krajina je a je to Slovensko. Veľmi ma to trápi. Neviem, či si, páni kolegovia, uvedomujete, aký obrovský precedens týmto robíte. Vy hovoríte ľuďom, ktorí nedodržiavali protipandemické opatrenia, a môžme hovoriť, že ktoré boli možno nadmieru, ktoré boli možno prehnané, ktoré boli možno príliš dlhé, o tom sa môžme rozprávať odborne. Ale vy hovoríte týmto ľuďom, no a čo, že ste teda nedodržiavali tie protipandemické opatrenia, to je predsa normálne, však oni vás tuná ničili, hej? Ale veď to sa, to treba vidieť v nejakom kontexte. Ja som videl, ako sa nám plnili nemocnice, ako nám zomierali pacienti na intenzívkach, lebo sme ich nevedeli kam prekladať. Jedného ste odškodnili, nebohého pána Krivočenka, ďalší obrovský precedens. Vy robíte tu zo Slovenska banánovú republiku. Vy tu robíte naozaj jeden precedens za druhým a neuvedomujete si následky pre budúce pandémie. Čo to bude znamenať, ak budeme mať tu opäť pandémiu? To znamená, že tá dôveryhodnosť našich inštitúcií, úradu verejného zdravotníctva, ministerstva zdravotníctve, vlády Slovenskej republiky, každej inštitúcie bude teraz pošliapaná, pretože ľudia prečo by mali dôverovať alebo, alebo robiť tak, ako im niekto prikáže z dôvodu aktuálnej situácie? Robíte obrovskú chybu a ne, dávate Slovensko naozaj na... (Prerušenie vystúpenia časomerom.)
22. schôdza NR SR - 7.deň - B. popoludni
Dátum: 2024-10-30
Poslanec: Stachura, Peter (KDH)
Druh vystúpenia: Vystúpenie

58. Dobre, veď nebojte sa, neunudím vás tu už k smrti, prihlásil som sa... (Prerušenie vystúpenia predsedajúcim.) Žiga, Peter, podpredseda NR SR Pardon, ešte vám preruším slovo, lebo som neuzavrel rozpravu. Teraz vyhlasujem všeobecnú rozpravu za skončenú a pán navrhovateľ má záujem vystúpiť v záverečnom slove. To sú tie slabé miesta, kedy si striedame vedenie schôdze a nie sme správne nalogovaní na to, kde sa nachádzame práve v rozprave. Teraz už máte, pán navrhovateľ, slovo. Stachura, Peter, poslanec NR SR Ďakujem ešte raz. Úplne v krátkosti chcem povedať, že tí, ktorí chcú podporiť túto novelu, nemusia sa vôbec báť, že sa stane niečo zlé, naopak sa zefektívni činnosť zdravotnej starostlivosti na Slovensku a ak teda nedôjde ku prijatiu tejto novely, tak si myslím, že je dôležité otvoriť túto diskusiu, aké veci robíme v zdravotníctve zmysluplne a ktoré veci vieme upraviť a zlepšiť. Ďakujem pekne.
9. schôdza NR SR - 4.deň - B. popoludní
Dátum: 2024-02-06
Poslanec: Stredák, Anton (SMER - SD)
Druh vystúpenia: Vystúpenie s faktickou poznámkou

137. Ďakujem pekne za slovo, pán predsedajúci. Pán kolega, v tvojom vystúpení ma zaujali tri veci, na ktoré si poukázal. Prvá, kde tvrdíš, že ten, kto pozorne čítal túto novelu zákona, nemôže uvádzať, že ide chrániť zločincov, ibaže by mal veľmi nízke právne vedomosti, nakoľko v novele Trestného zákona sa uvádza, že žiadny trestný čin nemôže zostať nepotrestaný. Po druhé, že je klamstvo, ak na Slovensku na základe tejto novej novely Trestného zákona sa podstatne znížia tresty, keďže sa to veľmi ľahko dá vyvrátiť tým, že v prípade trestných činov proti životu a zdraviu alebo proti slobode a ľudskej dôstojnosti sa nič zásadné nemení. Po tretie si spomenul, že pokiaľ ide o zrušenie Úradu špeciálnej prokuratúry, tak táto inštitúcia sa ukázala ako politický nástroj proti vtedajšej opozícii, kde osoba špeciálneho prokurátora priniesla do tejto inštitúcie politickú pomstu, krivenie a celkové zneužitie trestného právak, včetne prokurátorov, ktorých si menoval. Na záver si presne skonštatoval, že my poslanci sme zákonodarná moc a jedine súdna moc, teda jedine samotní sudcovia, môžu po zhodnotení skutku uložiť trest. Ďakujem pekne za pozornosť.